CELEX: 32011D0492
Language: el
Date: 2011-07-18 00:00:00
Title: 2011/492/ΕΕ: Απόφαση του Συμβουλίου, της 18ης Ιουλίου 2011 , σχετικά με την περάτωση των διαβουλεύσεων με τη Δημοκρατία της Γουινέας-Μπισάου δυνάμει του άρθρου 96 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιουλίου 2011
   σχετικά με την περάτωση των διαβουλεύσεων με τη Δημοκρατία της Γουινέας-Μπισάου δυνάμει του άρθρου 96 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου
   (2011/492/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 (1), και αναθεωρήθηκε στο Ουαγκαντούγκου, Μπουρκίνα Φάσο, στις 22 Ιουνίου 2010 (2) («συμφωνία εταιρικής σχέσης ΑΚΕ-ΕΕ»), και ιδίως το άρθρο 96,
   Έχοντας υπόψη την εσωτερική συμφωνία, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (3), και ιδίως το άρθρο 3,
   Έχοντας υπόψη την πρόταση της Ευρωπαϊκής Επιτροπής,
   Σε συμφωνία με την ύπατη εκπρόσωπο της Ένωσης σε θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Έχουν παραβιασθεί τα θεμελιώδη στοιχεία της συμφωνίας εταιρικής σχέσης ΑΚΕ-ΕΕ, που προβλέπονται στο άρθρο 9.
            
         
               (2)
            
            
               Σύμφωνα με το άρθρο 96 της συμφωνίας εταιρικής σχέσης ΑΚΕ-ΕΕ, στις 29 Μαρτίου 2011, ξεκίνησαν διαβουλεύσεις στις 29 Μαρτίου 2011 με τη Δημοκρατία της Γουινέας-Μπισάου, παρουσία αντιπροσώπων της ομάδας των κρατών της Αφρικής, της Καραϊβικής και του Ειρηνικού, συμπεριλαμβανομένης της Αφρικανικής Ένωσης, της Οικονομικής Κοινότητας των Δυτικοαφρικανικών Κρατών (Ecowas) και της Κοινότητας των Πορτογαλόφωνων Χωρών (CPLP), κατά τη διάρκεια των οποίων οι αντιπρόσωποι της κυβέρνησης της Γουινέας-Μπισάου υπέβαλαν ικανοποιητικές προτάσεις και δεσμεύσεις.
            
         
               (3)
            
            
               Κατά συνέπεια, θα πρέπει να περατωθούν οι διαπραγματεύσεις που έχουν αρχίσει βάσει του άρθρου 96 της συμφωνίας εταιρικής σχέσης ΑΚΕ-ΕΕ και να ληφθούν κατάλληλα μέτρα για την εκτέλεση αυτών των δεσμεύσεων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Περατώνονται οι διαβουλεύσεις με τη Δημοκρατία της Γουινέας-Μπισάου σύμφωνα με το άρθρο 96 της συμφωνίας εταιρικής σχέσης ΑΚΕ-ΕΕ.
   Άρθρο 2
   Θεσπίζονται τα μέτρα που προσδιορίζονται στην προσαρτημένη επιστολή ως κατάλληλα μέτρα δυνάμει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΕ.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   Λήγει στις 19 Ιουλίου 2012.
   Η παρούσα απόφαση επανεξετάζεται τακτικά τουλάχιστον κάθε έξι μήνες, κατά προτίμηση βάσει των κοινών αποστολών παρακολούθησης της Ευρωπαϊκής Υπηρεσίας Εξωτερικής Δράσης και της Επιτροπής.
   
      Βρυξέλλες, 18 Ιουλίου 2011.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 317 της 15.12.2000, σ. 3.
   
      (2)  ΕΕ L 287 της 4.11.2010, σ. 3.
   
      (3)  ΕΕ L 317 της 15.12.2000, σ. 376.
   
      ΠΑΡΑΡΤΗΜΑ
      
         ΣΧΕΔΙΟ ΕΠΙΣΤΟΛΗΣ
         Κύριε Πρόεδρε της Δημοκρατίας της Γουινέας-Μπισάου,
         Κύριε πρωθυπουργέ της Δημοκρατίας της Γουινέας-Μπισάου,
         Η Ευρωπαϊκή Ένωση θεωρεί ότι η ανταρσία της 1ης Απριλίου 2010 και ο μετέπειτα διορισμός των πρωτεργατών της σε ανώτερες θέσεις της στρατιωτικής ιεραρχίας αποτελούν ιδιαίτερα σοβαρή και κατάφωρη παραβίαση των θεμελιωδών στοιχείων που περιλαμβάνονται στο άρθρο 9 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 («συμφωνία εταιρικής σχέσης ΑΚΕ-ΕΕ»). Η Ευρωπαϊκή Ένωση εξέφρασε επανειλημμένα τις ανησυχίες της όσον αφορά τη μη τήρηση της υπεροχής της πολιτικής εξουσίας και των αρχών της χρηστής δημοκρατικής διακυβέρνησης στη Γουινέα-Μπισάου.
         Δυνάμει του άρθρου 96 της συμφωνίας εταιρικής σχέσης ΑΚΕ-ΕΕ, η Ευρωπαϊκή Ένωση ξεκίνησε πολιτικό διάλογο με την κυβέρνηση, για να εξετάσει την κατάσταση και τις πιθανές λύσεις. Μετά την αποδοχή της πρόσκλησης εκ μέρους της κυβέρνησης της Γουινέας-Μπισάου, οι διαβουλεύσεις άρχισαν στις 29 Μαρτίου 2011 στις Βρυξέλλες.
         Κατά τη διάρκεια της συνάντησης, τα μέρη συζήτησαν τα αναγκαία μέτρα για να διασφαλίσουν την υπεροχή της πολιτικής εξουσίας, να βελτιώσουν τη δημοκρατική διακυβέρνηση, να εγγυηθούν τον σεβασμό της συνταγματικής τάξης και του κράτους δικαίου καθώς και για να πατάξουν την ατιμωρησία και το οργανωμένο έγκλημα. Πριν από τις διαβουλεύσεις, οι αρχές της Γουινέα-Μπισάου είχαν υποβάλει υπόμνημα που περιελάμβανε προτάσεις για την αντιμετώπιση των ανησυχιών που εκφράστηκαν στην επιστολή της Ευρωπαϊκής Ένωσης.
         Η Ευρωπαϊκή Ένωση σημείωσε τις δεσμεύσεις που ανέλαβε η Γουινέα-Μπισάου στις διαβουλεύσεις, ιδίως όσον αφορά:
         
                     —
                  
                  
                     τη διεξαγωγή και τον τερματισμό, εν πλήρη ανεξαρτησία και σε κατάλληλες υλικές συνθήκες και συνθήκες ασφάλειας, των ερευνών και των δικαστικών διαδικασιών των δολοφονιών του Μαρτίου και του Ιουνίου του 2009,
                  
               
                     —
                  
                  
                     την πραγματική εφαρμογή της μεταρρύθμισης του τομέα της ασφάλειας, βάσει της στρατηγικής που εγκρίθηκε από το εθνικό κοινοβούλιο και τη δέσμη νομοθετικών μέτρων που καταρτίστηκε με τη στήριξη της αποστολής ΚΠΑΑ της Ευρωπαϊκής Ένωσης,
                  
               
                     —
                  
                  
                     την ανανέωση της στρατιωτικής ιεραρχίας, για να διασφαλισθεί ο διορισμός στα ανώτερα διοικητικά αξιώματα προσώπων που δεν έχουν εμπλακεί σε βιαιοπραγίες, ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της Ecowas για τη μεταρρύθμιση του τομέα της ασφάλειας,
                  
               
                     —
                  
                  
                     την έγκριση και τη διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και τη διασφάλιση της προστασίας των πολιτικών φορέων, η οποία θα εκτελεσθεί με την υποστήριξη της Ecowas, της CPLP ή/και άλλων εταίρων,
                  
               
                     —
                  
                  
                     την προετοιμασία, την έγκριση και την πραγματική εφαρμογή εθνικών επιχειρησιακών σχεδίων για την εφαρμογή της μεταρρύθμισης του τομέα της ασφάλειας και την καταπολέμηση του λαθρεμπορίου ναρκωτικών,
                  
               
                     —
                  
                  
                     τη βελτίωση της διοικητικής και οικονομικής διαχείρισης του στρατιωτικού και μη στρατιωτικού προσωπικού, καθώς και των μέτρων καταπολέμησης της νομιμοποίησης εσόδων από παράνομες δραστηριότητες.
                  
               Με τα συμπεράσματά της κατά τον τερματισμό των διαβουλεύσεων, η Ευρωπαϊκή Ένωση κάλεσε τους αντιπροσώπους της Γουινέας-Μπισάου να αρχίσουν αμέσως έρευνες και δικαστικές διώξεις για τα γεγονότα της 1ης Απριλίου 2010, προκειμένου να ενισχύσουν την καταπολέμηση της ατιμωρησίας, καθώς και να προτείνουν λεπτομερές χρονοδιάγραμμα για την εφαρμογή των προαναφερόμενων δεσμεύσεων, σύμφωνα με τις προθεσμίες που καθορίζονται στο φύλλο πορείας της Ecowas.
         Η Ευρωπαϊκή Ένωση έκρινε συνολικά ενθαρρυντικές τις δεσμεύσεις που ανέλαβε η Γουινέα-Μπισάου. Κατά συνέπεια, αποφασίστηκε να τερματισθούν οι διαβουλεύσεις και να θεσπιστούν κατάλληλα μέτρα δυνάμει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΕ.
         Η προοδευτική επανάληψη της συνεργασίας, προκειμένου να υποστηριχθεί η επάνοδος στην τήρηση των θεμελιωδών στοιχείων της συμφωνίας εταιρικής σχέσης ΑΚΕ-ΕΕ, θα ακολουθήσει τα ακόλουθα στάδια, όπως εκτίθενται στο παράρτημα I (χρονοδιάγραμμα των δεσμεύσεων):
         
                     1.
                  
                  
                     Προς το παρόν, η Ευρωπαϊκή Ένωση συνεχίζει να χρηματοδοτεί τις υπό εκτέλεση συμβάσεις και τις επείγουσες δράσεις ανθρωπιστικού χαρακτήρα, υποστηρίζοντας άμεσα τον πληθυσμό, τις δράσεις που έχουν σχέση με την καταπολέμηση της διακρατικής εγκληματικότητας και συμβάλλουν στην εδραίωση της δημοκρατίας. Η Γουινέα-Μπισάου είναι επιλέξιμη για την πρωτοβουλία ΑΣΧ του ΕΤΑ. Η χρηματοδότηση περιφερειακών έργων που καλύπτουν τη Γουινέα-Μπισάου και άλλες διευκολύνσεις του ΕΤΑ (υδροδότηση, ενέργεια κ.λπ.) καθώς και η δρομολόγηση προπαρασκευαστικών δραστηριοτήτων για την εφαρμογή μελλοντικών έργων, συμπεριλαμβανομένης της προετοιμασίας και της θέσης σε εφαρμογή ενδεχόμενων πράξεων της Ευρωπαϊκής Τράπεζας Επενδύσεων, θα εξετάζονται κατά περίπτωση.
                  
               
                     2.
                  
                  
                     Η αναστολή των έργων και των προγραμμάτων του κεντρικού τομέα «Πρόληψη συγκρούσεων» (με εξαίρεση το PROJUST, το PARACEM και την εκταμίευση της συνεισφοράς στο Ταμείο Συντάξεων SSR, του PARSS), του κεντρικού τομέα «Ύδρευση και Ενέργεια» (πρόγραμμα ηλεκτροδότησης του Μπισάου) και εκτός των κεντρικών τομέων (Πρόγραμμα στήριξης της βιώσιμης διαχείρισης των οδικών μεταφορών και πρόγραμμα στήριξης του ιδιωτικού τομέα) θα αρθεί αμέσως μετά:
                     
                                 i)
                              
                              
                                 την υποβολή λεπτομερούς χρονοδιαγράμματος για την εφαρμογή των δεσμεύσεων στον τομέα της μεταρρύθμισης στον τομέα της ασφάλειας, σύμφωνα με το φύλο πορείας της Ecowas·
                              
                           
                                 ii)
                              
                              
                                 την ολοκλήρωση, την έγκριση, την έκδοση και τη δημοσίευση της νομοθεσίας πλαίσιο της μεταρρύθμισης του τομέα της ασφάλειας, η οποία θα προετοιμασθεί με τη στήριξη της αποστολής CSDP της ΕΕ·
                              
                           
                                 iii)
                              
                              
                                 την έγκριση και τη διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και τη διασφάλιση της προστασίας των πολιτικών φορέων, η οποία θα εκτελεστεί με την υποστήριξη της Ecowas, της CPLP ή/και άλλων εταίρων, καθώς και
                              
                           
                                 iv)
                              
                              
                                 την προετοιμασία, την έγκριση και την έναρξη της πραγματικής εφαρμογής εθνικών επιχειρησιακών σχεδίων μεταρρύθμισης του τομέα της ασφάλειας καθώς και καταπολέμησης του λαθρεμπορίου ναρκωτικών και της νομιμοποίησης εσόδων από παράνομες δραστηριότητες.
                              
                           
               
                     3.
                  
                  
                     Η εκταμίευση της πρώτης συνεισφοράς του ΕΤΑ στο Ταμείο Συντάξεων για τη συνταξιοδότηση του υπεράριθμου μεγαλύτερης ηλικίας προσωπικού του τομέα της ασφάλειας (πρόγραμμα PARSS, 9o ΕΤΑ), με την επιφύλαξη ότι η κυβέρνηση και η Ecowas παρέχουν την αναγκαία χρηματοδότηση, θα πραγματοποιηθούν σε συνάρτηση:
                     
                                 i)
                              
                              
                                 με τη διεξαγωγή και την ολοκλήρωση, εν πλήρη ανεξαρτησία και σε κατάλληλες υλικές συνθήκες και συνθήκες ασφαλείας, των ερευνών και των δικαστικών διαδικασιών για τις δολοφονίες του Μαρτίου του και Ιουνίου του 2009, και
                              
                           
                                 ii)
                              
                              
                                 με τη βελτίωση της διοικητικής και οικονομικής διαχείρισης του στρατιωτικού και μη στρατιωτικού προσωπικού της Γουινέας Μπισσάου.
                              
                           
               
                     4.
                  
                  
                     Η Ευρωπαϊκή Ένωση θα εξετάσει την επανάληψη της δημοσιονομικής της στήριξης, την αναζωογόνηση του νέου προγράμματος στήριξης του τομέα της δικαιοσύνης (PROJUST, κεντρικός τομέας «Πρόληψη συγκρούσεων») και την προετοιμασία ενός νέου προγράμματος στήριξης των στρατιωτικών και πολιτικών μεταρρυθμίσεων (PARACEM, κεντρικός τομέας «Πρόληψη συγκρούσεων»), μετά:
                     
                                 i)
                              
                              
                                 τη συνέχιση της πραγματικής εφαρμογής των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και για την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες·
                              
                           
                                 ii)
                              
                              
                                 τη διεξαγωγή ερευνών και δικαστικών διαδικασιών για τα γεγονότα της 1ης Απριλίου 2010·
                              
                           
                                 iii)
                              
                              
                                 την ανανέωση της στρατιωτικής ιεραρχίας, διασφαλίζοντας τον διορισμό στα ανώτερα διοικητικά αξιώματα των ενόπλων δυνάμεων προσώπων που δεν έχουν εμπλακεί σε βιαιοπραγίες, ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της Ecowas για τη μεταρρύθμιση του τομέα της ασφαλείας.
                              
                           
               Η Ευρωπαϊκή Ένωση επιφυλάσσεται του δικαιώματος να τροποποιήσει τα μέτρα αυτά σε συνάρτηση με την εξέλιξη της πολιτικής κατάστασης και την εφαρμογή των δεσμεύσεων.
         Στο πλαίσιο της διαδικασίας δυνάμει του άρθρου 96 της συμφωνίας εταιρικής σχέσης ΑΚΕ-ΕΕ, η Ευρωπαϊκή Ένωση θα εξακολουθήσει να παρακολουθεί στενά την κατάσταση στη Γουινέα-Μπισάου για περίοδο δώδεκα μηνών. Κατά την περίοδο αυτή, θα διεξάγεται με την κυβέρνηση ενισχυμένος διάλογος στο πλαίσιο του άρθρου 8 της συμφωνίας εταιρικής σχέσης ΑΚΕ-ΕΕ, με σκοπό την ενίσχυση της διαδικασίας επανόδου στην τήρηση των θεμελιωδών στοιχείων της εν λόγω συμφωνίας. Η Ευρωπαϊκή Ένωση θα εξετάζει την κατάσταση, σε τακτά διαστήματα· μία πρώτη αποστολή παρακολούθησης θα πραγματοποιηθεί καταρχήν εντός προθεσμίας έξι μηνών.
         Στο πλαίσιο του άρθρου 8 της συμφωνίας εταιρικής σχέσης ΑΚΕ-ΕΕ, τα δύο μέρη δεσμεύονται να διεξάγουν, σε τακτική βάση, πολιτικό διάλογο για τις μεταρρυθμίσεις στον τομέα της πολιτικής, δικαστικής και οικονομικής διακυβέρνησης, αποδίδοντας ιδιαίτερη προσοχή στη μεταρρύθμιση του τομέα της ασφάλειας, στην πάταξη της ατιμωρησίας και στο φαινόμενο του οργανωμένου εγκλήματος, ιδίως του λαθρεμπορίου ναρκωτικών.
         Παρακαλούμε δεχθείτε, κύριε Πρόεδρε της Δημοκρατίας και κύριε πρωθυπουργέ, τους ειλικρινείς μας χαιρετισμούς.
         
            
               
                  Για το Συμβούλιο
               
               
                  Η Πρόεδρος
               
               C. ASHTON
            
            
               
                  Για την Επιτροπή
               
               
                  Ο Επίτροπος
               
               A. PIEBALGS
            
         
      
      
         ΠΑΡΑΡΤΗΜΑ I: ΧΡΟΝΟΔΙΑΓΡΑΜΜΑ ΤΩΝ ΔΕΣΜΕΥΣΕΩΝ
         
                     Δεσμεύσεις των εταίρων
                  
               
                     Δεσμεύσεις της Γουινέας-Μπισάου
                  
                  
                     Δεσμεύσεις της Ευρωπαϊκής Ένωσης
                  
               
                     ΣΗΜΕΡΙΝΗ ΚΑΤΑΣΤΑΣΗ
                  
                  
                     Συνέχιση της χρηματοδότησης των υπό εκτέλεση συμβάσεων και των δράσεων ανθρωπιστικού χαρακτήρα, έκτακτης ανάγκης, άμεσης στήριξης του πληθυσμού, των δράσεων που έχουν σχέση με τη διακρατική εγκληματικότητα και τη στήριξη της εδραίωσης της δημοκρατίας. Αναστολή των προγραμμάτων και των δράσεων που αποτελούν αντικείμενο κατάλληλων μέτρων. Χώρα επιλέξιμη για την πρωτοβουλία ΑΣΧ. Η χορήγηση των χρηματοδοτήσεων για περιφερειακά έργα που καλύπτουν τη Γουινέα-Μπισάου και άλλες διευκολύνσεις του ΕΤΑ (υδροδότηση, ενέργεια κ.λπ.) καθώς και η έναρξη προπαρασκευαστικών δραστηριοτήτων για την εφαρμογή μελλοντικών έργων, συμπεριλαμβανομένης της προετοιμασίας και της θέσης σε εφαρμογή ενδεχόμενων πράξεων της Ευρωπαϊκής Τράπεζας Επενδύσεων, θα εξετάζονται κατά περίπτωση από τις αρμόδιες υπηρεσίες της Ευρωπαϊκής 'Ενωσης.
                  
               
                     Εκτέλεση των ακόλουθων υποχρεώσεων:
                     
                                 —
                              
                              
                                 Υποβολή λεπτομερούς χρονοδιαγράμματος για την εφαρμογή των δεσμεύσεων στον τομέα της μεταρρύθμισης του τομέα της ασφάλειας, σύμφωνα με το φύλλο πορείας της Ecowas
                              
                           
                                 —
                              
                              
                                 Ολοκλήρωση, έγκριση, έκδοση και δημοσίευση του νομοθετικού πλαισίου (1) της μεταρρύθμισης του τομέα της ασφάλειας (SSR), η οποία προετοιμάστηκε με τη στήριξης της αποστολής CSDP της ΕΕ
                              
                           
                                 —
                              
                              
                                 Έγκριση και διευκόλυνση μιας αποστολής εμπειρογνωμόνων για τη στήριξη της μεταρρύθμισης του τομέα της ασφάλειας και την προστασία των πολιτικών φορέων, η οποία θα αναπτυχθεί με την υποστήριξη της Ecowas, της CPLP ή/και άλλων εταίρων
                              
                           
                                 —
                              
                              
                                 Προετοιμασία, έγκριση και έναρξη της πραγματικής εφαρμογής των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες
                              
                           
                  
                     Επανάληψη των έργων και προγραμμάτων:
                     
                                 —
                              
                              
                                 του κεντρικού τομέα «Πρόληψη συγκρούσεων» (με εξαίρεση το PROJUST, το PARACEM και την εκταμίευση της συνεισφοράς στο συνταξιοδοτικό ταμείο RSS του PARSS)
                              
                           
                                 —
                              
                              
                                 του κεντρικού τομέα «Ύδρευση και ενέργεια») (έργο ηλεκτροδότησης του Μπισάου)
                              
                           
                                 —
                              
                              
                                 εκτός κεντρικών τομέων (έργο στήριξης της βιώσιμης διαχείρισης του οδικού τομέα και πρόγραμμα στήριξης του ιδιωτικού τομέα)
                              
                           
                        (ενδεικτικό ποσό σήμερα: 23,2 εκατ. ευρώ)
                     
                  
               
                     Εκτέλεση των ακόλουθων υποχρεώσεων:
                     
                                 —
                              
                              
                                 Διεξαγωγή και ολοκλήρωση, εν πλήρη ανεξαρτησία και σε κατάλληλες υλικές συνθήκες και συνθήκες ασφαλείας, των ερευνών και δικαστικών διαδικασιών για τις δολοφονίες του Μαρτίου και του Ιουνίου του 2009
                              
                           
                                 —
                              
                              
                                 Βελτίωση της διοικητικής και οικονομικής διαχείρισης του προσωπικού στον δημόσιο, στον στρατιωτικό και μη στρατιωτικό τομέα της Γουινέας-Μπισσάου.
                              
                           
                  
                     
                                 —
                              
                              
                                 Εκταμίευση της συνεισφοράς στο ταμείο συντάξεων για τη συνταξιοδότηση των υπεράριθμων μεγαλύτερης ηλικίας προσώπων του προγράμματος στήριξης της μεταρρύθμισης του τομέα της ασφάλειας — PARSS (κεντρικός τομέας «Πρόληψη συγκρούσεων»), με την επιφύλαξη ότι η κυβέρνηση και το Ecowas παρέχουν την αναγκαία χρηματοδότηση
                              
                           
                        (ενδεικτικό ποσό σήμερα: 3 εκατ. ευρώ)
                     
                  
               
                     Εκτέλεση των ακόλουθων υποχρεώσεων:
                     
                                 —
                              
                              
                                 Πραγματική εφαρμογή των εθνικών επιχειρησιακών σχεδίων για τη μεταρρύθμιση του τομέα της ασφάλειας καθώς και για την καταπολέμηση του λαθρεμπορίου ναρκωτικών και της νομιμοποίησης εσόδων από παράνομες δραστηριότητες
                              
                           
                                 —
                              
                              
                                 Έναρξη των ερευνών και των δικαστικών διαδικασιών για τα γεγονότα της 1ης Απριλίου 2010
                              
                           
                                 —
                              
                              
                                 Ανανέωση της στρατιωτικής ιεραρχίας, για να διασφαλιστεί ο διορισμός στα ανώτερα διοικητικά αξιώματα των ενόπλων δυνάμεων προσώπων που δεν έχουν εμπλακεί σε βιαιοπραγίες, ούτε σε αντισυνταγματικές ή παράνομες πράξεις, σύμφωνα με τα συμπεράσματα και τις συστάσεις του φύλλου πορείας της Ecowas για τη μεταρρύθμιση του τομέα της ασφαλείας
                              
                           
                  
                     Επανάληψη των σχεδίων και προγραμμάτων:
                     
                                 —
                              
                              
                                 στήριξη στον τομέα της δικαιοσύνης — PROJUST (κεντρικός τομέας «Πρόβλεψη των συγκρούσεων»)
                              
                           
                                 —
                              
                              
                                 στήριξη της μεταρρύθμισης στους τομείς της στρατιωτικής και μη στρατιωτικής διοίκησης — PARACEM (κεντρικός τομέας «Πρόληψη των συγκρούσεων»)
                              
                           
                                 —
                              
                              
                                 δημοσιονομική στήριξη
                              
                           
                        (ενδεικτικό ποσό σήμερα: 46 εκατ. ευρώ)
                     
                  
               
      
         (1)  Νομοθεσία-πλαίσιο της μεταρρύθμισης του τομέα της ασφάλειας (ενδεικτικός κατάλογος): στρατηγικό πλαίσιο για την εθνική άμυνα, νόμος για την εθνική άμυνα, βασικός νόμος για την οργάνωση των ενόπλων δυνάμεων, νόμος για το γενικό επιτελείο των ενόπλων δυνάμεων, νόμος για τον στρατό, νόμος για το ναυτικό, νόμος για την πολεμική αεροπορία, νόμος του Υπουργείου Εθνικής Άμυνας, νόμος για το στρατιωτικό καθεστώς (αναθεώρηση του νόμου αριθ. 3/99), νόμος για τη στρατιωτική θητεία (αναθεώρηση του νόμου αριθ. 4/99), νόμος του Υπουργείου Εσωτερικών.